《过唐兴寺 其二》
宋代·刘才邵

夜契从来耐岁寒，千株路尽见苍官。旧游还复寻金碧，清梦犹能记玉銮。

喜见云烟生翰墨，随时殽核簇杯盘。荷公高谊存真趣，不作寻常俗眼看。

作者简介：（1086—1158）吉州庐陵人，字美中，号杉溪居士。徽宗大观三年上舍及第，宣和二年中宏词科。高宗时累迁中书舍人，兼权直学士院。以帝称其能文，为时宰所忌，出知漳州，于城东开十四渠，溉田数千亩。官至工部侍郎、权吏部尚书。有《杉溪居士集》。